જમીનના ઝઘડામાં ધર્મેન્દ્ર રાજપૂતના ઘરે આવેલા પાંચ શખ્સોએ વાતચીત બાદ ધર્મેન્દ્ર સાથે ઝઘડો કર્યો હતો અને તેની ઘરની જાહેર રસ્તા ઉપર તલવારના ઘા મારી તેની કરપીણ હત્યા કરવામાં આવી હતી. જે પ્રકારે જાહેરમાં હત્યા થઈ તે દર્શાવે છે કે હત્યારાઓ લોકોને ધમકી આપવા માગતા હતા કે જો તેમની સામે પડ્યા તો તેમના હાલ ધર્મેન્દ્ર જેવા થશે. આ અંગે ધર્મેન્દ્રની પત્નીએ નોંધાવેલી ફરિયાદ પ્રમાણે ધર્મેન્દ્રને છેલ્લા કેટલાક દિવસથી ફોન પર ધમકી મળી રહી હતી ત્યારબાદ હત્યા કરવા આવનાર લોકો સમાધાનના બહાને ધર્મેન્દ્રના ઘરે આવ્યા હતા અને ઘરની બહાર કાઢી જાહેરમાં તેની હત્યા કરવામાં આવી હતી.